Мне як маці школьніка, можна сказаць, пашанцавала. За ўсе гады навучання дзіцяці ў школе ніводнага разу не давялося сутыкнуцца з сітуацыяй так званых пабораў. Не, зразумела, мы, як і большасць бацькоў, пералічвалі пэўныя сродкі школе, але ніводнага разу не адчувалі прымусу да гэтага. Ды і сумы гэтыя, калі казаць шчыра, ніколі не былі значнымі. Напрыклад, сёлетняе “рамонтнае” лета нам абышлося ў 150 тысяч рублёў. Пагадзіцеся, на фоне сённяшніх выдаткаў на іншыя мэты — зусім няшмат.